Clubul Gaziantep a anunțat, miercuri, despărțirea de antrenorul Marius Șumudică, rezilierea contractului făcându-se pe cale amiabilă.
Gaziantep anunță plecarea lui Marius Șumudică
Gaziantep a adunat 28 de puncte în 28 de etape și se află pe locul 18 (retrogradabil) în campionatul Turciei.
"Consiliul nostru Director al Clubului de Fotbal Gaziantep s-a întâlnit cu antrenorul Marius Șumudică pentru a discuta problemele de pe ordinea de zi.
Ca urmare a schimbului reciproc de idei, Marius Șumudică a prezentat ideea că o schimbare ar fi mai potrivită pentru echipă, asta datorită dragostei și respectului său pentru clubul nostru și orașul nostru.
S-a ajuns la un consens în această privință. Dorim să-i mulțumim antrenorului Marius Șumudică și echipei sale pentru contribuțiile lor și îi dorim succes în următoarea parte a carierei sale", se arată în comunicatul celor de la Gaziantep.
De știut:
- Acesta a fost al doilea mandat al lui Șumudică la Gaziantep. El a înregistrat 10 victorii, 6 remize și 11 înfrângeri.
- Din lotul echipei Gaziantep fac parte românii Florin Niță, Alexandru Maxim, Deian Sorescu și Denis Drăguș.
- De-a lungul timpului, Marius Șumudică a antrenat următoarele echipe: Rapid București, Rocar, Inter Gaz, Progresul, Farul Constanța, Gloria Bistrița, Kavala, Astra Ploiești, FC Brașov, FC Vaslui, Universitatea Cluj, Al-Shaab, Concordia Chiajna, Kayserispor, Al-Shabab, Gaziantep, Rizespor, CFR Cluj, Malatyaspor și Al-Raed.
Campionatul Turciei, lupta pentru evitarea retrogradării:
14. Konyaspor 31 puncte
15. Ankaragucu 30
16. Karagumruk 29
........................
17. Hatayspor 29
18. Gaziantep 28
19. Pendikspor 26
20. Istanbulspor 13.